15. Ihmisoikeudet: Lehdistönvapaus maailmassa
B5-0356, 0364, 0378 ja 0388/2001
Euroopan parlamentin päätöslauselma lehdistönvapaudesta maailmassa
Euroopan parlamentti, joka
 ottaa huomioon Euroopan parlamentin aikaisemmin hyväksymät päätöslauselmat lehdistönvapaudesta,
 ottaa huomioon neuvoston ja komission puheenjohtajien ja Euroopan parlamentin puhemiehen
Nizzassa 7. joulukuuta 2000 allekirjoittaman ja julistaman Euroopan unionin perusoikeuskirjan (1),
 ottaa huomioon 16. maaliskuuta 2000 antamansa päätöslauselman kansainvälisestä ihmisoikeustilan-
teesta ja Euroopan unionin ihmisoikeuspolitiikasta (2),
 ottaa huomioon ihmisoikeuslausekkeet Euroopan unionin ja kolmansien maiden tekemissä assosiaatio-
sopimuksissa ja Cotonoun sopimuksessa,
 ottaa huomioon ihmisoikeuksien yleismaailmallisen julistuksen,
 ottaa huomioon Yhdistyneiden Kansakuntien ihmisoikeustoimikunnan 57. kokouksessaan hyväksymät
päätöslauselmat mielipiteen- ja ilmaisunvapaudesta, tuomiovallan riippumattomuudesta ja puolueetto-muudesta sekä mielivaltaisista pidätyksistä ja teloituksista,
 ottaa huomioon 3. toukokuuta 2001 vietetyn yhdennentoista kansainvälisen lehdistönvapauden päi-
vän,
A. katsoo, että lehdistönvapaus ja tiedonvälityksen vapaus kuuluvat kaikkein arvokkaimpiin oikeuksiin ja
piittaamattomuus niistä ja niiden tukahduttaminen rikkoo ihmistä vastaan, estää hänen pyrkimyksensäetsiä totuutta ja kieltää hänen sisäisen kehityksensä,
B. katsoo, että lehdistönvapaus ja riippumattomat tiedotusvälineet edistävät demokratiaa maailmassa,
C. katsoo, että lehdistönvapauteen kuuluu mielipiteenvapaus ja vapaus vastaanottaa tai levittää tietoja ja
ajatuksia viranomaisten siihen puuttumatta ja alueellisista rajoista huolimatta eikä niitä voi kumotavetoamalla historiallisiin, kulttuurisiin tai maantieteellisiin erityispiirteisiin,
D. katsoo, että ilmaisunvapauden lisäksi pääsy monipuolisiin ja riippumattomiin tiedonlähteisiin on vie-
läkin riittämätöntä maapallolla,
E. muistuttaa, että sensuuri samoin kuin fyysiset rangaistukset on sietämätön rikos ilmaisunvapautta ja
ihmisarvoa kohtaan,
F. ottaa huomioon, että perusoikeuskirjan 11 artiklan mukaisesti kaikilla on oikeus sananvapauteen ja
että Euroopan unionin jäsenvaltiot kunnioittavat tiedotusvälineiden vapautta ja moniarvoisuutta,
G. ottaa huomioon, että tällä hetkellä 86 toimittajaa on pidätettynä mielivaltaisesti eikä heidän tapauksis-
taan ole järjestetty kansainvälisen oikeuden mukaista tasapuolista oikeudenkäyntiä,
H. muistuttaa myös, että 36 toimittajaa on kuollut tai julistettu kadonneeksi vuoden 2000 alusta lähtien
ja 1. tammikuuta 2001 jälkeen neljä toimittajaa on tapettu,
I. toteaa vapaan lehdistön toimintaehtojen heikentymisen Venäjällä,
(1) EYVL C 364, 18.12.2000, s. 1.
(2) EYVL C 377, 29.12.2000, s. 336.7.2.2002 FI C 34 E/381 Euroopan yhteisöjen virallinen lehti
Torstai 17. toukokuuta 2001
J. on huolissaan eräiden sortohallitusten kampanjoista, erityisesti Pakistanissa, Iranissa ja Kiinassa, joilla
kielletään kansalaisilta Internet-yhteydet ja rangaistaan niistä, jotta estetään valtion kannalta epäedulli-sen tiedon ja viestinnän leviäminen,
K. ottaa huomioon ETY-järjestön maailman lehdistönvapauden päivänä antaman lausunnon, jossa se esitti
vakavan huolensa tiedotusvälineiden tilanteesta ETY-järjestön alueella,
L. on syvästi huolissaan tiedotusvälineiden omistuksen keskittymisestä myös EU:ssa, mikä uhkaa lehdis-
töä,
1. muistuttaa hallituksia, että ilmaisunvapaus on demokratian kulmakivi ja yksi ihmisen perusoikeuk-
sista;
2. antaa tukensa pidätetyille tai kadonneille toimittajille ja heidän omaisilleen;3. kehottaa kaikkia valtioita kunnioittamaan kaikkien ihmisten oikeuksia käyttää mielipiteen- ja ilmai-
sunvapautta;
4. ilmaisee solidaarisuutensa toimittaja Landaburulle, terroristijärjestö ETA:n uuden iskun uhrille, ja tuo-
mitsee jyrkästi kaiken väkivallan, pelottelun tai uhkailun, jolla voidaan rajoittaa toimittajan ammatinvapaata harjoittamista;
5. kehottaa hallituksia ja kaikkia alueellisia ja paikallisia viranomaisia varmistamaan toimittajien turval-
lisuuden ja valvomaan, että heitä vastaan tehdyistä rikoksista rangaistaan;
6. kehottaa vapauttamaan välittömästi ja ehdoitta lukuisat mielivaltaisesti pidätetyt toimittajat;7. ilmaisee syvän huolestumisensa toimittajien selittämättömistä katoamisista ja kehottaa asianomaisten
valtioiden hallituksia tekemään kaikkensa heidän löytämisekseen;
8. korostaa, että tuomiovallan pitää olla riippumaton ja puolueeton YK:n ihmisoikeustoimikunnan
päätöslauselman mukaisesti;
9. kehottaa asianomaisia valtioita valvomaan, että pidätetyt toimittajat saavat tasapuolisen oikeuden-
käynnin, joka perustuu kansainvälisten normien mukaiseen perusteelliseen ja puolueelliseen tutkintaan;
10. korostaa, että oikeudenkäyntien pitää olla julkisia ja kansainväliset tarkkailijat pitää päästää seuraa-
maan oikeudenkäyntiä sen alusta asti ja koko prosessin ajan;
11. pahoittelee Venäjän lehdistön vapauteen ja monipuolisuuteen kohdistuneita iskuja ja pyytää asiasta
vastaavia viranomaisia tekemään kaikkensa lehdistönvapauden palauttamiseksi maahan ja selkeiden takei-den saamiseksi siitä, että moniarvoisuus Venäjän tiedotusvälineissä on poliittisesti ensisijainen tavoite;
12. kehottaa EU:ta tukemaan jatkuvasti yhteistyössä YK:n ja ETY-järjestön kanssa ilmaisunvapautta kos-
kevan lainsäädännön täytäntöönpanon tarkkailua;
13. kehottaa neuvostoa ja komissiota julistamaan Euroopan lehdistönvapauden teemavuoden aloitteiden
järjestämiseksi EU:ssa ja jäsenvaltioissa;
14. kehottaa puhemiestä välittämään tämän päätöslauselman neuvostolle, komissiolle, AKT-valtioiden ja
EU:n yhteiselle parlamentaariselle edustajakokoukselle, Yhdistyneiden kansakuntien pääsihteerille, Euroopanneuvostolle ja ETY-järjestölle.C 34 E/382 FI 7.2.2002 Euroopan yhteisöjen virallinen lehti
Torstai 17. toukokuuta 2001